./data/phi0430/phi001/phi0430.phi001.perseus-lat1.xml
Eodem tempore pro muro pugnarunt acerrime et turrim nostram ut superiorem incenderunt, idcirco quod ventum oppidani secundum habuerunt  Insequentiluce materfamilias de muro se deiecit et ad nos transsiliit dixitque se eum familia constitutum habuisse ut una transfugerent ad Caesarem illam oppressam et iugulatam  Hoc praeterea tempore tabellae de muro sunt delectae, in quibus scriptum est inventum: 'L  Munatius Caesari  Si mihi vitam tribues, quoniam ab Cn  Pompeio sum desertus, qualem me illi praestiti tali virtute et constantia futurum me in te esse praestabo ' Eodem tempore oppidani legati qui antea exierant Caesarem adierunt: si sibi vitam concederet, sese insequenti luce oppidum esse dedituros  Quibus respondit se Caesarem esse fidemque praestaturum  Ita ante diem XI  Kal  Mart  oppido potitus imperator est appellatus